EkBass/fiwiki-20250220-pages-articles huggingface dataset:
Punainen vaara

Punainen vaara voi tarkoittaa ainakin seuraavia: *Punainen vaara, kommunismin tai radikaalin vasemmiston muodostama kuviteltu uhka yhteiskunnalle, erityisesti Yhdysvaltojen historiaan liittyvä poliittinen käsite. ==Mediassa== * Punainen vaara (Red Dawn), John Miliusin ohjaama elokuva vuodelta 1984 * Punainen vaara (Red Heat), Walter Hillin ohjaama elokuva vuodelta 1988 * "Punainen vaara" (Curbing the Crimson Tide!), Pokémon: Battle Frontier -animesarjan jakso
Naringiini

Naringiini (C27H32O14) on glykosideihin kuuluva orgaaninen yhdiste. Sitä tavataan erityisesti sitrushedelmistä kuten greipistä. Naringiinia voidaan käyttää makeutusaineiden valmistukseen. == Ominaisuudet == Huoneenlämpötilassa naringiini on väritöntä kiteistä ainetta. Yhdiste liukenee vain hyvin vähäisessä määrin veteen huoneenlämpötilassa, mutta liukoisuus kasvaa huomattavasti lämpötilan kasvaessa. Monet orgaaniset liuottimet esimerkiksi etanoli, asetoni ja etikkahappo liuottavat ainetta. Naringiini on optisesti aktiivinen yhdiste ja sen ominaiskiertokyky 0,1 M vetykloridiliuoksessa on +8,6. Naringiinin aglykoniosana on naringeniini ja sokeriosana on ramnoosin ja glukoosin muodostama disakkaridi neohesperidoosi. Yhdiste on hyvin voimakkaasti kitkerän makuista ja sen maku on aistittavissa jopa 1:10 000 laimennuksina. Luonnossa naringiinia esiintyy erityisesti greipissä hedelmissä ja kukissa. Suurin sen pitoisuus on raaoissa hedelmissä. Naringiini antaa greippimehulle sen tyypillisen kitkeryyden. Greipin lisäksi naringiinia esiintyy pienemmissä määrin muun muassa tomaateissa, omenoissa, sipuleissa, kirsikoissa, teessä, oreganossa ja eräissä palkokasveissa. Naringeniinilla on havaittu olevan sieniä, bakteereja ja viruksia torjuvia sekä antioksidanttisia vaikutuksia. Toisaalta naringiini on monen sytokromi P450-ryhmän entsyymien inhibiittori, minkä vuoksi greippimehu estää monien lääkeaineiden metaboliaa ja niiden pitoisuudet kasvavat elimistössä. Naringiini myös hydrolysoituu ihmiselimistössä naringeniiniksi. == Käyttö makeutusaineiden valmistukseen == Naringeniini voidaan hydrolysoida emäksisissä olosuhteissa ja vedyttää, jolloin muodostuu naringiinidihydrokalkonia (C27H34O14), joka on voimakkaasti makeaa ja sokeriin verrattuna noin 1 000 kertaa makeampaa. Naringiinista voidaan myös valmistaa toista vielä merkittävämpää dihydrokalkoneihin kuuluvaa makeutusainetta neohesperidiinidihydrokalkonia.Gert-Wolfhard von Rymon Lipinski: Foods, 3. Food Additives, Ullmann's Encyclopedia of Industrial Chemistry, John Wiley & Sons, New York, 2000. Viitattu 4.2.2017 == Lähteet == == Aiheesta muualla == *Dr. Duke's Phytochemical and Ethnobotanical Databases: Naringin *Human Metabolome Database (HMDB): Naringin *Kyoto Encyclopedia of Genes and Genomes (KEGG): Naringin *ChemBlink: Naringin Luokka:Orgaaniset yhdisteet
Ertta Virtamo

Ertta Virtamo (21. tammikuuta 1886 Helsinki – 27. syyskuuta 1955 Helsinki) oli suomalainen näyttelijä. Hän teki uransa suurelta osin Suomalaisessa Maaseututeatterissa ja Suomen Kansallisteatterissa. == Sukutausta == Virtamo kuului suureen Tuomen näyttelijäsukuun. Hänen isänsä Johan Fredrik Bergström oli Emmi Jurkan ja Arvi Tuomen setä. Virtamon nuorempi veli Rafael Bergström puolestaan oli sukunsa ensimmäinen teatterikoulun käynyt näyttämötaiteilija.Meri, s. 17 ja 18 == Ura == Virtamo aloitti ammattiuransa Helsingissä Kansan Näyttämöllä vuonna 1907. Kaksi vuotta myöhemmin hän liittyi Suomalaiseen Maaseututeatteriin, joka oli yksi Viipurin Kaupunginteatterin edeltäjistä. Maaseututeatterissa Virtamosta tuli viipurilaisen teatteriyleisön suosikki. Vuonna 1919 Virtamo kiinnitettiin Suomen Kansallisteatteriin, josta hän erosi muutaman vuoden kuluttua. Vuonna 1927 Virtamo teki oman kiertueen, jonka jälkeen hän työskenteli muutamia vuosia jälleen Kansan Näyttämöllä. Hän jätti teatteriesiintymiset terveydellisistä syistä. Virtamo näytteli sadoittain osasuorituksia. Hänen roolejaan olivat muun muassa Elina balladissa Elinan surma, Doolittle näytelmässä Pygmalion ja Marina näytelmässä Pimeyden vallassa. Hänellä oli roolitehtäviä myös teoksissa Varatie, Kirsikkapuutarha ja Sanni Kortmanin koulu. Kansallisteatterissa Virtamo näytteli muun muassa Lady Sneerwellin roolin komediassa Juorukoulu. Hänellä oli rooleja myös lukuisissa muissa teatteritaiteen klassikoissa, kuten Romeo ja Julia, Kesäyön unelma, Tukkijoella, Tartuffe ja Anna Liisa.Kotimaisia näyttämötaiteilijoita sanoin ja kuvin, s. 382 Mittavan teatteriuransa ohella Virtamo näytteli myös elokuvissa Ollin oppivuodet (Ollin äiti) (1920) ja Herrat täysihoidossa (Selma Sorjonen) (1933).Elonet, Ertta Virtamo == Lähteet == * * * === Viitteet === == Aiheesta muualla == *Kuvakokoelmat.fi: Virtamo, Ertta Luokka:Suomalaiset näyttelijät Luokka:Vuonna 1886 syntyneet Luokka:Vuonna 1955 kuolleet
Paleomeritiede

Paleomeritiede on tieteenala, joka tutkii merten maantiedettä ja geologiaa muinaisten aikojen osalta. Paleomeritieteen tutkimus kehittyi paljolti 1970- ja 1980-lukujen vaihteessa. Sedimenttikerroksia, jotka ovat peräisin pleistoseenikaudelta tai vanhemmalta ajalta, on tutkittu lähinnä seismisen heijastuksen avulla. 1970- ja 1980-lukujen vaihteessa tehtiin syvän meren tutkimus, jossa yritettiin selvittää tertiäärikaudella ja mesotsooisella maailmankaudella vallinneita oloja. == Katso myös == * Paleomaantiede * Historiallinen geologia == Lähteet == == Aiheesta muualla == * * Luokka:Meritiede Luokka:Paleontologia Luokka:Geologia
Maria Nordström

Maria Nordström (s. 10. toukokuuta 1991 Gävle) on ruotsalainen maastohiihtäjä. Nuorten MM-kilpailuissa Hinterzartenissa vuonna 2010 Nordström saavutti Ruotsin joukkueen mukana viestipronssia. Nordström kilpaili maastohiihdon maailmancupissa ensimmäisen kerran Östersundin perinteisen hiihtotavan sprintissä helmikuussa 2015 sijoittuen 30:nneksi. Kymmenen parhaan joukkoon hän sijoittui ensimmäisen kerran Pyeongchangin perinteisen hiihtotavan sprintissä helmikuussa 2017 oltuaan seitsemäs. Seuraavana päivänä hän saavutti uransa toistaiseksi parhaan sijoituksen oltuaan 15 kilometrin yhdistelmäkilpailussa viides. Hän voitti samana viikonloppuna parisprintin maailmancupkilpailun. == Lähteet == Luokka:Ruotsalaiset maastohiihtäjät Luokka:Vuonna 1991 syntyneet Luokka:Elävät henkilöt
Luettelo suurimmista teräksenvalmistajista

Luettelo maailman suurimmista teräksenvalmistajista listaa tuotantomäärältään maailman suurimmat teräksenvalmistajayritykset. Luettelon sijat saattavat vaihtua merkittävästikin esimerkiksi yrityskauppojen ja -fuusioiden seurauksena. Sija 2020 Yhtiön nimi tai lyhenne Kotimaa Terästuotanto (2015 milj. t.) Terästuotanto (2017 milj. t.) Terästuotanto (2020 milj. t.) 1 China Baowu Steel Group (Baosteel Group + Wuhan Steel Group) Kiina (34,94 + 25,78) 65,39 115,29 2 ArcelorMittal Luxemburg 97,14 97,03 78,46 3 HBIS Group (Hesteel) Kiina 47,75 45,56 43,76 4 Shagang Group Kiina 34,21 38,35 41,59 5 NSSMC Japani 46,37 47,36 41,58 6 POSCO Etelä-Korea 41,97 42,19 40,58 7 Ansteel Group Kiina 32,50 35,76 38,19 8 Jianlong Group Kiina 15,14 20,26 36,47 9 Shougang Group Kiina 28,55 27,63 34,00 10 Shandong Steel Group Kiina 21,69 21,68 31,11 11 Delong Steel Group Yhdysvallat 28,26 12 Tata Steel Group Intia 26,31 25,11 28,07 13 Valin Group Kiina 14,87 20,15 26,78 14 JFE Japani 29,83 30,15 24,36 15 Nucor Corporation Yhdysvallat 19,62 24,39 22,69 16 Hyundai Steel Etelä-Korea 20,48 21,23 19,81 17 Fangda Steel Kiina 15,11 19,81 18 IMIDRO Iran 15,60 18,90 19 Benxi Steel Kiina 14,99 15,77 17,36 20 Liuzhou Steel Kiina 16,91 21 Jingye Steel Kiina 16,30 22 NLMK Venäjä 16,05 17,08 15,75 23 Baotou Steel Kiina 16,27 14,20 15,61 24 Steel Authority of India (SAIL) Intia 14,80 14,97 25 JSW Steel Intia 14,91 16,06 14,86 26 Rizhao Steel Kiina 14,98 14,40 28 China Steel Corporation Taiwan 14,82 15,33 14,11 29 CITIC Pacific Kiina 14,09 30 Evraz Group Venäjä 14,35 14,03 13,63 31 Shaanxi Steel Kiina 13,18 32 \---- Gerdau Brasilia 17,03 16,50 13,00 \---- 37 Magnitogorski metallurgitšeski kombinat (MMK) Venäjä 12,86 11,57 38 U. S. Steel Corporation Yhdysvallat 14,52 14,43 11,55 40 Severstal Venäjä 11,31 44 ThyssenKrupp Saksa 17,34 13,22 10,73 ==Lähteet== * Luokka:Luettelot taloudesta
XCOM 2

XCOM 2 on Firaxis Gamesin kehittämä ja 2K Gamesin julkaisema vuoropohjainen taktiikkapeli. Peli julkaistiin helmikuussa Linuxille, Mac OS X:lle ja Windowsille. PlayStation 4:lle ja Xbox Onelle peli julkaistiin syyskuussa 2016. Peli on jatkoa XCOM: Enemy Unknown -pelille ja se kuuluu X-COM- pelisarjaan. XCOM 2 sijoittuu tarinallisesti edeltäjästään 20 vuotta myöhemmin, jolloin muukalaiset ovat vallanneet maapallon ja XCOM on osoittautunut kyvyttömäksi estää se. Muukalaiset pitävät ihmisiä orjinaan ja järjestystä valvovat ADVENT-iskusotilaat. Pelaaja ohjaa vastarintaliikettä valtavan Avenger-aluksen avulla, jossa tehdään tutkimuksia muukalaisten teknologiasta, valmistetaan uusia varusteita ja ylläpidetään sotilaita. Pelin edetessä luodaan maailman eri alueista verkosto, jolloin saadaan tietoa ADVENT-joukkojen tukikohdista. XCOM 2:ssa on tuki Steam Workshopille, jonka avulla peliin voi ladata Steamin kautta yhteisön tekemää lisäsisältöä. War of the Chosen on peliin julkaistava ladattava sisältö, joka on julkaistu elokuussa 2017. == Vastaanotto == Peli on saanut Pelit-lehden arvostelussa arvosanaksi 92/100. == Lähteet == == Aiheesta muualla == * * Kotisivut Luokka:Vuoden 2016 videopelit Luokka:Science fiction -videopelit Luokka:Vuoropohjaiset taktiikkapelit Luokka:Windows-pelit Luokka:Mac OS -pelit Luokka:Linux-pelit Luokka:PlayStation 4 -pelit Luokka:PlayStation 4 Pro -tehostetut pelit Luokka:Xbox One -pelit Luokka:Verkkomoninpelit Luokka:Dystopiavideopelit Luokka:Unreal Engine -pelit Luokka:Yhdysvalloissa kehitetyt videopelit Luokka:Firaxis Gamesin videopelit
Amalie Adlerberg

Amalie Adlerberg (16. kesäkuuta 1808 BaijeriKreivitär Amalien teatterikierrokset. Aleksanterin teatteri. Viitattu 4.2.2017 – 1888) oli saksalaissyntyinen nainen, joka oli ensin naimisissa Venäjän Ruotsin- lähettilään Alexander von Krüdenerin kanssa, sitten Nikolai Adlerbergin kanssa, joka oli Suomen kenraalikuvernööri 1866–1881. Hän oli Fjodor Tjuttševin rakastettu ja muusa. Hän harjoitti hyväntekeväisyyttä niin Suomessa28.12.1892 Hämäläinen no 104 s. 3 Digi - Sanomalehtiarkisto. Viitattu 4.2.2017 kuin Venäjälläkin. Hän oli ruhtinatar Theresa Mecklenburg-Sterlitzin ja kreivi Maximilian-Emanuel von und zu Lerchenfeldin tytär. Adlerberg oli yksi niistä 36 kuuluisasta kaunottaresta, jotka oli vuosina 1827–1850 kuvattu müncheniläiseen Schönheitengalerieen (Kaunotargalleria). Hänen muotokuvansa on Mustion kartanossa. Kartanon omistaja Magnus Linder on hänen jälkeläisiään.Kirkkonummen Sanomat 35/2009 s. 16–17 Lehtiluukussa ==Lähteet== Luokka:Saksalaiset henkilöt Luokka:Vuonna 1808 syntyneet Luokka:Vuonna 1888 kuolleet Luokka:Hyväntekeväisyyden harjoittajat
POSCO

POSCO (aiemmin Pohang Iron and Steel Company) oli vuonna 2015 tuotantomäärältään maailman neljänneksi suurin teräsyhtiö. Se valmisti tuolloin yhteensä 41,97 miljoonaa tonnia terästä. Vuonna 1968 perustetun yrityksen kotipaikka on Etelä-Korean Pohang. Terästä valmistetaan yhtiön Pohangin ja Gwangyangin tehtailla. Konserniyhtiön osake noteerataan Etelä- Korean, Tokion, Lontoon ja New Yorkin pörsseissä. Poscotower07.jpg| POSCOn toimistotalo Etelä-Korean pääkaupunki Soulissa. POSCO.jpg|POSCOn tehtaita. ==Lähteet== ==Aiheesta muualla== *POSCO. PKX:US, New York (bloomberg.com) Luokka:Teräsyhtiöt Luokka:Eteläkorealaiset pörssiyhtiöt
Arvo Lauri

Arvo Heikki Lauri (26. huhtikuuta 1931 Lappeenranta – 27. toukokuuta 2015 HaminaReimari. Haminan talousalueen uutislehti. No. 25, 17.6.2015, s. 9. (Kirkolliset ilmoitukset, Haminan seurakunta) ) oli suomalainen upseeri, joka toimi Kainuun prikaatin komentajana. Laurin vanhemmat olivat majuri Heikki Lauri ja Liisa Virtaniemi. Hänen ensimmäinen puolisonsa vuodesta 1953 oli Aino Kääriäinen (k. 1984) ja toinen vuodesta 1990 Maija Kotiaho. Lauri suoritti 7/8 luokkaa Kuopion lyseossa ja valmistui Kadettikoulusta 1953. Sotakorkeakoulun hän suoritti 1963 ja Maanpuolustuskurssin 1968. Lauri toimi nuorempana upseerina 6. prikaatissa 1953 ja sen jälkeen Uudenmaan jääkäripataljoonassa vuoteen 1957, jolloin hän siirtyi Reserviupseerikouluun panssarintorjuntaosaston johtajaksi. Pääesikunnan tarkastusosastolla Lauri työskenteli 1961–1963, Sotakorkeakoulun opettajana 1967–1971, pataljoonan komentajana Savon Prikaatissa 1971–1973, Pääesikunnan koulutustoimiston päällikkönä 1973–1977 ja Sotakorkeakoulun apulaisjohtajana 1977–1979. Kainuun prikaatia Lauri komensi Martti Alatalon jälkeen vuodesta 1979 vuoteen 1982, jolloin hän erosi vakinaisesta palveluksesta. Lauri ylennettiin vänrikiksi 1951, luutnantiksi 1954, yliluutnantiksi 1957, kapteeniksi 1963, majuriksi 1964, everstiluutnantiksi 1971 ja everstiksi 1977. ==Lähteet== Luokka:Suomalaiset everstit Luokka: Vuonna 1931 syntyneet Luokka: Vuonna 2015 kuolleet
Louise von Christierson

Louise von Christierson (1836–1908) oli suomalainen kulttuurimesenaatti. Hänen kiinnostuksenkohteensa oli suomalainen taidekäsityö. Von Christiersonin puoliso oli Kirkniemen kartanon omistaja Carl Gustaf von Christierson.Sata kastemekkoa, sata tarinaa. Yle. Viitattu 4.2.2017 ==Lähteet== * Kansallisbiografia (maksullinen) === Viitteet === Luokka:Suomalaiset mesenaatit Luokka:Vuonna 1836 syntyneet Luokka:Vuonna 1908 kuolleet
Ojansivu

Ojansivu on suomalainen sukunimi. Tunnettuja Ojansivuja: * Antti Ojansivu (s. 1993), maastohiihtäjä * Jyri Ojansivu (s. 1987), näyttelijä * Kunto Ojansivu (1959–2023), näyttelijä ja näytelmäkirjailija * Olli-Pekka Ojansivu (s. 1987), lentopalloilija
Jenny Solin

Jenny Solin (s. 1. heinäkuuta 1996 Sollefteå) on ruotsalainen maastohiihtäjä. Nuorten MM-kilpailuissa Râșnovissa 2016 Solin saavutti Ruotsin joukkueen mukana viestikultaa. Vapaan hiihtotavan sprintissä hän saavutti pronssia. Solin kilpaili maastohiihdon maailmancupissa ensimmäisen kerran Ulricehamnin 10 kilometrin vapaan hiihtotavan kilpailussa tammikuussa 2017. Ensimmäiset maailmancupin pisteensä hän saavutti Pyeongchangin perinteisen hiihtotavan sprintissä helmikuussa 2017 oltuaan 20:s. Seuraavana päivänä hän saavutti saman sijoituksen 15 kilometrin yhdistelmäkilpailussa. == Lähteet == == Aiheesta muualla == *Jenny Solinin kotisivut Luokka:Ruotsalaiset maastohiihtäjät Luokka:Vuonna 1996 syntyneet Luokka:Elävät henkilöt
Iknologia

Iknologia on tieteenala, joka tutkii kaikkia eliöistä jälkeen jääneitä jälkiä, erityisesti fossiilisia jälkiä. Joskus eliöstä ei jää näkyvää fossiilia, kuten eläinten luurangot tai kivettyneet kasvit. Tällöin eliöstä on kuitenkin voinut jäädä jälkeen eräänlainen muotti tai valos. Näitä on syntynyt, kun eliön ympärillä ollut maa-aines on kivettynyt. Iknologian haara neoiknologia tutkii nykyisten eliöiden jälkiä. Useiden vuosikymmenien aikana iknologisten tutkimusten avulla on selvitetty evoluutiota, muinaisten eläinten käyttäytymistä, ja muinaisten ympäristöjen oloja, kuten ekosysteemejä sekä vesi- ja ilmastosysteemejä. Iknologiaan liittyviä tieteenaloja ovat paleontologia, geomorfologia, sedimentologia, stratigrafia, pedologia ja biologia. == Lähteet == Luokka:Paleontologia
Gerdau

Gerdau SA oli vuonna 2015 tuotantomäärältään maailman 17. suurin teräsyhtiö. Se valmisti tuolloin yhteensä 17,03 miljoonaa tonnia terästä. Vuonna 1961 perustetun yrityksen kotipaikka on Brasilian eteläosassa sijaitseva Porto Alegre. Konserniyhtiön osake noteerataan São Paulon, New Yorkin ja Madridin pörsseissä. Yrityksellä on noin 45 000 työntekijää ja on teollisesti läsnä 14 eri valtiossa. Sillä on operatiivista liiketoimintaa Amerikan, Euroopan ja Aasian mantereiden alueella. ==Lähteet== Luokka:Teräsyhtiöt Luokka:Brasilialaiset yritykset
Dinitrobentseeni

Dinitrobentseeni viittaa kolmeen saman aineen isomeeriin: *m-Dinitrobentseeni *o-Dinitrobentseeni *p-Dinitrobentseeni
Nitroaniliini

Nitroaniliini viittaa kolmeen saman aineen isomeeriin: *m-Nitroaniliini *o-Nitroaniliini *p-Nitroaniliini
Aminofenoli

Aminofenoli viittaa kolmeen saman aineen isomeeriin: *m-Aminofenoli *o-Aminofenoli *p-Aminofenoli
Grazin raitiotieliikenne

Grazin raitioliikenne on yksi Grazin julkisen liikenteen muodoista. == Historia == Raitiotieliikenne aloitettiin Grazissa vuonna 1878, jolloin rakennettiin 2,2 kilometriä pitkä hevosraitiotie Grazin päärautatieasemalta Jakominiplatzille. Kaksi vuotta liikennöin aloituksen jälkeen linjaston pituus oli kasvanut 6,1 kilometriin. Vuosisadan lopulla hevosraitiotietä alettiin korvata sähköisella raitiotiellä kaupungin sekä hevosraitiotien liikennöitsijän solmiman sopimuksen myötä. Samalla linjastoa laajennettiin esikaupunkialueille. Raitiotien matkustajamäärät putosivat 1930-luvun alussa huonon taloustilanteen myötä, mutta toisen maailmansodan aikana linjaa 1 päätettiin kuitenkin kehittää ruuhka-ajan matkustusmäärien noustessa. Kysyntää tyydytettiin ostamalla Saksasta käytettyjä raitiovaunuja. Maailmansodan jälkeen tarve kapasiteetin lisäykselle oli suuri, jonka myötä vanhentuneiden vaunujen tilalle tilattiin uusia vaunuja. Seuraavien vuosikymmenten aikana henkilöautoliikenteen nousun myötä linjastoja kuitenkin karsittiin ja lyhennettiin. Myös rahtiliikenne raitioteillä lopetettiin. 1990-luvulla Grazin raitiotieverkkoa laajenettiin monen vuosikymmenne tauon jälkeen. Samalla bussiliikenteen ja raitiotieliikenteen vaihtopaikka keskitettiin Jakominiplatzille. Myöhemmin 2000-luvulla linjoja 4–6 laajennettiin. == Lähteet == == Aiheesta muualla == *Virallinen kotisivu Raitiotieliikenne Luokka:Itävallan raitiotieliikenne
Nitrobentsoehappo

Nitrobentsoehappo viittaa kolmeen saman aineen isomeeriin: *m-Nitrobentsoehappo *o-Nitrobentsoehappo *p-Nitrobentsoehappo
Tomi Mustonen (jääpalloilija)

Tomi Mustonen (s. 19. lokakuuta 1984) on suomalainen uransa päättänyt jääpalloilija. Hän edusti Suomen Bandyliigassa vain kasvattajaseuraansa Porin Narukerää. ==Ura== Mustonen debytoi Bandyliigassa kaudella 2003-2004. Syksyllä 2007 hän siirtyi Ruotsin Elitserienin Ljusdals BK:hon, jossa hän pelasi kaksi kautta, mutta palasi kahden Ljusdalissa vietetyn kauden jälkeen takaisin Poriin ja kasvattajaseuraansa Narukerään.. Mustonen voitti Bandyliigan runkosarjan maalikuninkuuden kolme kertaa kausina 2010–2011, 2011–2012 ja 2015–2016., Mustonen on Narukerän historian kaikkien aikojen paras maalin- ja pisteiden tekijä. Mustonen lopetti peliuransa kauden 2023-2024 päätteeksi.https://www.satakunnankansa.fi/urheilu/art-2000010567448.html ==Maajoukkueura== Tomi Mustonen nousi vuonna 2015 A-maajoukkueeseen. Ensimmäisen kerran hän edusti Suomea MM-kisoissa keväällä 2016, jolloin hän oli voittamassa Suomelle MM-hopeaa. Mustonen pelasi urallaan kahdet MM-kisat. ==Saavutukset== Maajoukkueessa *MM-hopeaa: 2016 Seurajoukkueessa *SM-kulta: 2023 *SM-hopeaa: 2005, 2012, 2013 *SM-pronssia: 2006, 2007, 2010, 2011, 2021, 2022 ==Lähteet== *Mustonen International Bandy Databasessa ===Viitteet=== Luokka:Suomalaiset jääpalloilijat Luokka:Vuonna 1984 syntyneet Luokka:Elävät henkilöt
Aminobentsoehappo

Aminobentsoehappo viittaa kolmeen saman aineen isomeeriin: *Antraniilihappo eli 2-aminobentsoehappo *3-aminobentsoehappo *4-aminobentsoehappo
Pekka Ripatti

Pekka Ripatti on suomalainen Energiaviraston Uusiutuva energia -ryhmän johtaja sekä Helsingin yliopiston metsä-, energia- ja ympäristökysymysten dosentti. Tohtoriksi Ripatti väitteli vuonna 1997 kansantaloudellisesta metsäekonomiasta Helsingin yliopistossa. Väitöskirja käsittelee metsätilojen omistuksen pirstoutumista (Factors affecting partitioning of private forest holdings in Finland. A logit analysis) . Energiavirastossa Ripatti on työskennellyt vuodesta 2012 lähtien. Tapio Oy:ssä hän oli 2009–2011 johtajana ja kehittämispäällikönä. Työtehoseuran tutkimusjohtajana hän työskenteli 2003–2008. Vuosina 1988–2002 hän toimi Metsäntutkimuslaitoksessa (nyk. Luonnonvarakeskus) tutkijana ja Helsingin tutkimuskeskuksen johtajana. Ripatin tutkimuksissa on tarkasteltu metsänomistajien käyttäytymistä, puun tarjontaa sekä metsä- ja energiapolitiikan taloudellisia ohjauskeinoja. Pekka Ripatti on ollut mukana lukuisissa eri ministeröiden, muiden viranomaisten ja toimialajärjestöjen metsä- ja energiapolitiikkaa käsittelevissä työryhmissä. ==Lähteet== * ===Viitteet=== Luokka:Suomalaiset metsätieteilijät Luokka:Elävät henkilöt Luokka:Syntymävuosi puuttuu Luokka:Luonnonvarakeskus
Diklooribentseeni

Diklooribentseeni viittaa kolmeen saman aineen isomeeriin: *m-Diklooribentseeni *o-Diklooribentseeni *p-Diklooribentseeni
Frida Erkers

Frida Erkers (s. 5. tammikuuta 1992) on ruotsalainen maastohiihtäjä. Erkers kilpaili maastohiihdon maailmancupissa ensimmäisen kerran Östersundin 10 kilometrin vapaan hiihtotavan kilpailussa helmikuussa 2015. Ensimmäiset maailmancupin pisteensä hän saavutti helmikuussa 2017 oltuaan Pyeongchangin perinteisen hiihtotavan sprintissä 29:s. Seuraavana päivänä hän oli 15 kilometrin yhdistelmäkilpailussa 17:s. == Lähteet == Luokka:Ruotsalaiset maastohiihtäjät Luokka:Vuonna 1992 syntyneet Luokka:Elävät henkilöt
Javier Fernández Fernández

Javier Fernández Fernández (s. 7. tammikuuta 1948) on espanjalainen poliitikko. Hän on koulutukseltaan vuori-insinööri. Javier Fernández oli Asturian ruhtinaskunnan johtaja (asturiaksi Presidente del Principáu d'Asturies, espanjaksi Presidente del Principado de Asturias) 2012–2019. Fernández Fernández oli Asturian sosialistisen liiton (Federación Socialista Asturiana, lyh. FSA–PSOE) pääsihteeri 2000–2017. Hän toimi Espanjan sosialistisen työväenpuolueen (PSOE) väliaikaisen johtoryhmän virkaa toimittavana pääsihteerinä lokakuusta 2016 kesäkuuhun 2017. == Lähteet == *Biografía de Javier Fernández Internet Archivessa === Viitteet === Luokka:Espanjan sosialistisen työväenpuolueen poliitikot Luokka:Vuonna 1948 syntyneet Luokka:Elävät henkilöt
OnePlus X

OnePlus X on kiinalaisen OnePlussan julkaisema Android- puhelin.http://www.pocket-lint.com/news/135522-oneplus-x-official-release- date-price-specs-and-everything-you-need-to-know Se julkaistiin 29. lokakuuta 2015, kolme kuukautta OnePlus 2 jälkeen. OnePlus X oli saatavilla kolmena vaihtoehtona: Onyx (Musta), Champagne (Valkoinen) ja rajoitettu erä keraamisia versioita. OnePlus X vaati alun perin kutsun,http://www.theverge.com/2015/10/29/9634156/oneplus-x-onyx-invite-how- to-buy mutta 28. tammikuuta 2016 jälkeen kutsua ei enää vaadita.http://gadgets.ndtv.com/mobiles/news/oneplus-x-goes-completely-invite- free-795642 == Kehitys == Pian sen jälkeen kun OnePlus 2 julkaistiin, OnePlussan perustaja Carl Pei vihjasi uutta laitetta vuoden 2015 lopulle popup-haastatteluissa New Yorkissa.http://www.androidheadlines.com/2015/01/oneplus-carl-pei-hints-two- oneplus-devices-arriving-year.html Kuukausien spekuloinnin jälkeen OnePlus X paljastettiin virallisesti 29. lokakuuta 2015. Puhelin sai kiitosta kriitikoilta sen tyylikkäästä muotoilusta ja korkeasta laadusta.http://gizmodo.com/oneplus-x-is-an-250-phone-thats-shockingly-good- lookin-1739248281http://mashable.com/2015/10/29/oneplus-x-launch/#ras.jc0Kguq1 Puhelimen hinnaksi ilmoitettiin 269 euroa.https://muropaketti.com/taskumuro/testissa-oneplus-x/ Keraamisen mallin hinnaksi ilmoitettiin 369 euroa. == Ominaisuudet == Puhelin käyttää OxygenOS käyttöjärjestelmänä, joka perustuu Android 6.0.1.https://oneplus.net/x/specs Puhelimeen on kolme pääväriä (musta, valkoinen ja keraami), mutta siihen on saataville useita kuoria. == Lähteet == X Luokka:Android-pohjaiset laitteet Luokka:Wi-Fi-laitteet Luokka:Kosketusnäytölliset älypuhelimet Luokka:Vuoden 2015 matkapuhelimet
JFE Holdings

JFE Holdings Inc. (JFE) oli vuonna 2015 tuotantomäärältään maailman kahdeksanneksi suurin teräsyhtiö. Se valmisti tuolloin yhteensä 29,83 miljoonaa tonnia terästä. Yrityksen kotipaikka on Japanin Tokio. JFE Holdings muodostettiin vuonna 2002 kun kaksi Japanin suurimpiin kuuluvaa teräsyhtiötä yhdistettiin. Teräsyhtiön osake noteerataan Tokion pörssissä ja on mukana Nikkei 225 -osakeindeksissä. ==Lähteet== Luokka:Teräsyhtiöt Luokka:Japanilaiset pörssiyhtiöt
China Baowu Steel Group

China Baowu Steel Group eli Baowu Steel tai China Baowu Group ((, marraskuuhun 2016 asti Baosteel Group (Baosteel) oli vuonna 2017 tuotantomäärältään maailman toiseksi suurin teräsyhtiö. Se valmisti tuolloin yhteensä 65,39 miljoonaa tonnia terästä. Baowu Steel muodostettiin marras-joulukuussa 2016 yhdistämällä aiemman Baosteel Groupin ja Wuhan Iron & Steel Groupin (Wuhan Steel Group) toimintoja. Yrityksen palveluksessa oli vuonna 2016 yhteensä 228 000 työntekijää. Teräsjätin muodostaneista yhtiöistä Baosteel oli maailman viidenneksi suurin ja Wuhan Steel Group maailman 11. suurin teräksenvalmistaja. ==Baosteelin historia== Vuonna 2015 Baosteel Group oli tuotantomäärältään maailman viidenneksi suurin teräsyhtiö. Se valmisti tuolloin yhteensä 34,94 miljoonaa tonnia terästä. Yrityksen kotipaikka on Kiinan Shanghai. Baosteel -konsernilla oli vuoden 2014 päättyessä palveluksessaan noin 130 000 työntekijää. Alkujaan vuonna 1978 perustetun konserniyhtiön omistaja on Kiinan valtio omaisuuden hallintakomissionsa kautta. Useat konsernin tytäryhtiöistä on kuitenkin pörssinoteerattu (mm. Baoshan Iron & Steel Co., Ltd.; Xinjiang BaYi Iron & Steel Co., Ltd.; Shanghai Baosight Software Co., Ltd.; SGIS Songshan Co.,Ltd.). Tytäryrityksistä esimerkiksi Baoshan Iron & Steel listattiin maailman suurimpien pörssiyritysten Forbes Global 2000 -listan (2016) sijalle 728 ja toukokuussa 2016 sen markkina-arvo oli 14,5 miljardia dollaria. ==Lähteet== ==Aiheesta muualla== * Baowu (baowugroup.com) Luokka:Kiinalaiset teräsyhtiöt Luokka:Kiinalaiset valtionyhtiöt
HBIS Group

HBIS Group tai Hesteel Group (; Hesteel Group Co., Ltd; lyhyesti Hesteel; aiemmin myös Hebei Iron and Steel; HBIS) on kiinalainen teräsyhtiö, joka oli vuonna 2017 tuotantomäärältään maailman neljänneksi suurin ja Kiinan toiseksi suurin teräsyhtiö. Se valmisti tuolloin yhteensä 45,56 miljoonaa tonnia terästä. Kahta vuotta aiemmin (2015) yhtiö oli maailman toiseksi suurin teräksenvalmistaja. Yrityksen kotipaikka on Kiinan Shijiazhuang. Se perustettiin vuonna 2008 kun kaksi Hebein maakunnassa ollutta teräsyhtiötä yhdistettiin suuremmaksi metalliteollisuuskonserniksi. Yhtiön päämarkkina-alue on Pohjois-Kiina. Enemmistöomistaja on Kiinan valtio omaisuuden hallintakomissionsa kautta. Yhtiöllä on yli 20 tytäryritystä ja palveluksessaan yli 120 000 työntekijää. Se on laajentunut muun muassa hankkimalla hallintaansa terästehtaan Serbiasta ja kuparikaivoksen Etelä- Afrikasta. HBIS Group yhtiö oli vuonna 2018 maailman suurimpien yritysten Fortune Global 500 -listan sijalla 239. HBIS Group on tunnettu osaksi tytäryhtiönsä Hesteelin kautta. Hesteelin osake noteerataan Shenzhenin pörssissä. Maailman suurimpien pörssiyritysten Forbes Global 2000 -listalla (2018) Hesteel luokiteltiin sijalle 1212. Kesäkuussa 2018 sen markkina-arvo oli 5,5 miljardia dollaria. Hesteel-pörssiyhtiön palveluksessa oli runsas 37 000 työntekijää, ja se muodosti vain osan laajemmasta HBIS-yrityskonsernista. ==Lähteet== Luokka:Kiinalaiset teräsyhtiöt Luokka:Kiinalaiset pörssiyhtiöt Luokka:Kiinalaiset valtionyhtiöt
Nippon Steel Corporation

Nippon Steel Corporation on japanilainen, maailmanlaajuisesti toimiva teräsyhtiö. Vuonna 2018 se oli tuotantomäärältään (49,22 miljoonaa tonnia) japanin suurin ja maailman kolmanneksi suurin teräksen tuottaja. Vuonna 1949 perustetun yrityksen kotipaikka on Japanin Tokio. Konsernin osake noteerataan Tokion pörssissä ja on mukana Nikkei 225- ja Topix 100 -osakeindekseissä. Teräskonsernilla on noin 115 000 työntekijää. Maaliskuussa 2014 yhtiöllä oli yli 300 tytäryritystä. == Kuvia == Tiedosto:Oita nssmc oita.jpg|Teräskonsernin tehtaita (Oita). Tiedosto:Nippon Steel Kimitsu Works.jpg|Teräskonsernin tehtaita (Kimitsu). Tiedosto:Muroran Port.JPG|Teräskonsernin tehtaita (Muroan). Tiedosto:NipponSteelKimitsu- Westquay.JPG|Teräskonsernin tehtaita (Kimitsu). Tiedosto:Nippon Steel Hirohata works 02.jpg|Teräskonsernin tehtaita (Kimitsu). |Teräskonsernin tehtaita (Ovako Hofors, Ruotsi). |Teräskonsernin tehtaita (Ovako Imatra, Suomi). ==Lähteet== Luokka:Teräsyhtiöt Luokka:Japanilaiset pörssiyhtiöt
Shagang Group

Shagang Group oli vuonna 2015 tuotantomäärältään maailman kuudenneksi suurin teräsyhtiö. Se valmisti tuolloin yhteensä 34,21 miljoonaa tonnia terästä. Yrityksen kotipaikka on Kiinan Zhenjiang. Vuonna 1975 perustettu konserniyhtiö on yhtiömuodoltaan osakeyhtiö. Sen palveluksessa on yli 30 000 työntekijää. ==Lähteet== Luokka:Kiinalaiset teräsyhtiöt
Ansteel Group

Ansteel Group () on kiinalainen teräsyhtiä, jokaoli vuonna 2015 tuotantomäärältään maailman seitsemänneksi suurin teräsyhtiö. Se valmisti tuolloin yhteensä 32,50 miljoonaa tonnia terästä. Yrityksen kotipaikka on Anshan. Konserniyhtiön omistaa on Kiinan valtio omaisuuden hallintakomissionsa kautta. ==Lähteet== Luokka:Kiinalaiset teräsyhtiöt Luokka:Kiinalaiset valtionyhtiöt
Unescon maailmanperintökohteet Uudessa-Seelannissa

Unesco on nimennyt Uudesta-Seelannista kolme kohdetta maailmanperintöluetteloon. Kohteet ovat merkittäviä luonnon- ja kulttuuriperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Uuden-Seelannin subantarktiset saaret (Snaressaaret, Bountysaaret, Antipodisaaret, Aucklandinsaaret ja Campbellinsaaret) Tyynimeri Luontokohde IX, X 76 458 1998 Uuden-Seelannin subantarktiset saaret koostuvat viidestä saariryhmästä, jotka ovat biodiversiteetiltään ainutlaatuisia Te Wahipounamu Uusi-Seelanti Luontokohde VII, VIII, IX, X 2 600 000 1990 Te Wahipounamun kansallispuisto Uuden- Seelannin Eteläsaaren lounaisosassa on jäätiköiden muovaamaa maisemaa, jolle ovat tyypillisiä vuonot ja jyrkät kalliot. Alueella elää myös 800 vuotta vanhoja pyökkejä. Alue on myös merkittävää keojen elinaluetta. Tongariron kansallispuisto Uusi-Seelanti Luonto- ja kulttuurikohde VI, VII, VIII 79 596 1993 Uuden-Seelannin Pohjoissaarella sijaitseva kansallispuistossa on merkittävä monipuolinen ekosysteemi, ja se on myös maorien kulttuurihistoriassa merkittävä alue. ==Lähteet== *
Bandyliigakausi 2015–2016

Jääpallon Suomen mestaruus kaudella 2015-2016 ratkaistiin yhdeksän joukkueen runkosarjan jälkeen kahdeksan parhaan joukkueen pudotuspeleillä. Syksyllä 2015 Bandyliiga sai paluumuuttajia ulkomailta, eli Ruotsista ja Venäjältä kokeneita maajoukkuepelaajia. Rolf Larsson, Tomi Hauska, Samuli Koivuniemi ja Pertti Virtanen palasivat Ruotsin Elitserienistä ja sekä Petteri Lampinen Venäjän Superliigasta. Suomen bandyliigan mestaruuden voitti Helsingin Botnia. Mestaruus oli seuran neljäs mestaruus. Botnia voitti Helsingissä Oulunkylässä pelatussa loppuottelussa Porvoon Akilleksen maalein 3-2. Loppuottelu jouduttiin pelaamaan erikoisissa olosuhteissa, sillä ottelu jouduttiin keskeyttämään puolen tunnin pelin jälkeen auringon sulattaessa jäätä. Kello 14.30 keskeytettyä finaalia jatkettiin kello 18.30. Akilles johti siinä vaiheessa peliä 1–0 Petteri Lampisen maalilla. Lämmin sää venytti ratkaisun hämärtyvään iltaan Helsingin Oulunkylässä. Periaatteessa ottelu olisi pitänyt pelata uudelleen, mutta molemmat joukkueet hyväksyivät ottelua jatkettavan kahdella 30 minuutin jaksolla., Pronssia sai Mikkelin Kampparit. Edellisen kerran Botnia oli voittanut mestaruuden 19 vuotta aikaisemmin kaudella 1996-1997. Joukkue Kotikaupunki Kotikenttä Perustettu Päävalmentaja Akilles Porvoo Pallokenttä 1902 Antti Parviainen Botnia-69 Helsinki Oulunkylän tekojäärata 1969 Esa Määttä HIFK Helsinki Brahenkenttä 1897 Juha Laitinen / Jari Hyttinen / Tomi Niemikorpi JPS Jyväskylä Nisulan monttu 1962 Esko Tammilehto / Sami Kalaja / Ari Koponen Kampparit Mikkeli Hänninhauta 1972 Antero Levänen / Olli Manninen Narukerä Pori Porin tekojäärata 1965 Heikki Hyvönen OLS Oulu Pakkalan kenttä 1880 Jouko Kämäräinen WP-35 Varkaus Kämäri 1935 Jouni Nissinen / Ilkka Hoffrén / Jari Tolvanen Veiterä Lappeenranta Kisapuiston tekojäärata 1950 Toni Saukkonen ==Runkosarja== == Puolivälierät == == Välierät == == Pronssiottelu == == Loppuottelu == ==Suomen mestarit== Botnian joukkue 2015-2016: Ville-Matias Lammi (mv), Micke Peräjärvi (mv), Juuso Tervonen (mv), Josua Eronen, Jimi Heinonen, Tomi Herranen, Kasperi Hirvonen, Vilppu Huovila, Matti Islander, Niklas Johansson, Iiro Karppinen, Mika Liikanen, Samuli Majamäki, Teemu Malinen, Tommi Määttä, Tuomas Määttä, Tero Määttälä, Tomi Pallassalo, Juri Schreck Taustajoukot: valmentajat: Esa Määttä, Mikko Helme huoltajat: Tapio Ahonen, Jorma Islander, joukkueenjohtaja: Pekka Anttinen, manageri: Teuvo Ulander == Parhaat maalintekijät - runkosarja == Sija Pelaaja Joukkue Maalit 1\. Tomi Mustonen Narukerä 36 2\. Harri Hiukka HIFK 31 3\. Jimi Heinonen Botnia 26 3\. Tuomas Määttä Botnia 26 5\. Tero Määttälä Botnia 25 6\. Sami Laakkonen Akilles 21 7\. Janne Hauska Veiterä 20 7\. Kalle Lempinen Kampparit 20 9\. Rasmus Lindqvist Akilles 19 10\. Andreas Flinck Akilles 18 10\. Rolf Larsson HIFK 18 10\. Juho Liukkonen Kampparit 18 ==Lähteet== * * ===Viitteet=== Luokka:Bandyliiga Luokka:Vuoden 2015 jääpallo Luokka:Vuoden 2016 jääpallo
LineageOS

LineageOS on avoimeen lähdekoodiin perustuva Android-käyttöjärjestelmä älypuhelimille sekä tablet-tietokoneille. Se on seuraaja CyanogenModille, joka lopetti joulukuussa 2016, kun Cyanogen Inc ilmoitti lopettavansa CyanogenModin.https://techcrunch.com/2016/12/24/lineage/https://web.archive.org/web/20161225144318/https://www.cyanogenmod.org/blog/a-fork- in-the-road Projekti nimettiin LineageOS:iksi, sillä tekijät halusivat tehdä eron sen ja CyanogenModin välille. http://www.geekwire.com/2016/open-source- lineage-project-rises-cyanogens-ashes-android-maker-abruptly-shuts-services/ == Kehitys == CyanogenModin kehittäjä Steve Kondik joko erosi itse tai hänet erotettiin vuonna 2016.https://cyngn.com/blog/update-on- cyanogenhttp://www.androidpolice.com/2016/11/28/cyanogen-inc-will-shutter- seattle-office-by-end-of-year-more-layoffs-happening-kondik-could-be-out/ osana yrityksen rakennemuutosta, johon kuului toimitusjohtajan vaihto, projektien ja toimistojen sulkeminen ja palveluiden lakkauttaminen. CyanogenModin avoin lähdekoodi otettiin nopeasti mukaan LineageOS-projektiin. Kuten CyanogenModissa, projekti käyttää Gerritiä sen koodin katselmointiin. Se säilytti myös vanhan versiointitavan (esimerkiksi Android 7.1 on LineageOS 14.1). Ennen virallista julkaisuja monet XDA-foorumin jäsenet olivat luoneet epävirallisia versioita lähdekoodista.http://www.lineageosdownloads.com/lineage-os-rom-downloads- build-status/ == Ominaisuudet == LineageOS tarjoaa ominaisuuksia ja vaihtoehtoja, joita ei löydy valmistajien virallisista käyttöjärjestelmistä. Koska se perustuu CyanogenModiin, siinä on paljon samoja ominaisuuksia. LineageOS:n ominaisuuksiin kuuluu muun muassa natiivi teematuki, tuki FLAC- audiokoodekille, suuri Access Point Name -lista, Privacy Guard (sovelluskohtainen lupa järjestelmätoiminnoille), mahdollisuus suorittimen ylikellottamiseen ja muut suorituskyvyn parannukset, avattava bootloader, pull-down-valikossa ilmoitusten hallitseminen (esimerkiksi Wi-Fi, Bluetooth ja GPS). LineageOS-käyttöjärjestelmästä julkaistaan uusi versio joka viikko, ja kaikki versiot allekirjoitetaan LineageOS:in yksityisillä avaimilla.http://lineageos.org/Update-and-Build-Prep/ LineageOS ei ole oletuksena rootattu, mutta sen voi rootata lataamalla erikseen asennettavan zip-tiedoston. LineageOS tuki 193 laitetta 25. marraskuuta 2018. == Lähteet == Luokka:Android-forkit
Qinan kuvernementti

Qinan kuvernementti () on yksi Egyptin kuvernementeista. Alueen pinta-ala on 8 979,8 km² ja väkiluku 3 001 681 (2006). Kuvernementin hallinnollinen keskus on Qina. ==Lähteet== ==Aiheesta muualla== Luokka:Egyptin kuvernementit
Luettelo judon olympiamitalisteista

Judo on ollut olympialaisten lajivalikoimassa vuodesta 1964 ja yhtäjaksoisesti vuodesta 1972 asti. Menestynein maa olympiajudossa on Japani. == Miehet == === Höyhensarja === === Alempi kevytsarja === === Kevytsarja === === Alempi keskisarja === === Keskisarja === === Alempi raskassarja === === Raskassarja === === Avoin luokka === == Naiset == === Höyhensarja === === Alempi kevytsarja === === Kevytsarja === === Alempi keskisarja === === Keskisarja === === Alempi raskassarja === === Raskassarja === ==Lähteet== Judo Luokka:Judo olympialaisissa
Saksan liittopäivävaalit 2002

Saksan liittopäivävaalit 2002 järjestettiin 22. syyskuuta 2002. Vaaleissa annettiin 47 996 480 hyväksyttyä ääntä äänestysaktiivisuuden ollessa 79,1 prosenttia. Vaaleissa vallasta kamppailivat liittokansleri Gerhard Schröderin johtama sosiaalidemokraattien ja vihreiden koalitiohallitus ja Edmund Stoiberin johtama kristillisdemokraattien ja vapaademokraattien oppositiokoalitio.Lees, Charles: OERN German Sussexin yliopisto. Viitattu 4.2.2017.Election resources on the Internet Viitattu 4.2.2017. == Tulokset == Sosiaalidemokraatit menettivät kannatustaan mutta voittivat silti täpärästi tulostaan parantaneet kristillisdemokraatit. Vihreiden vaalivoitto varmisti Schröderin hallituksen jatkamisen, sillä hallituspuolueet saivat liittopäiville yhteensä 306 paikkaa kaikkiaan 603 paikasta. Myös vapaademokraatit lisäsivät kannatustaan, kun taas sosialistinen PDS jäi viiden prosentin äänikynnyksen alapuolelle ja sai siksi liittopäiville vain kaksi äänestäjien suoraan valitsemaa edustajaa. == Lähteet == == Aiheesta muualla == Luokka:Saksan liittopäivävaalit Luokka:Vuoden 2002 vaalit
Matruhin kuvernementti

Matruhin kuvernementti () on yksi Egyptin kuvernementeista. Alueen pinta-ala on 166 563,0 km² ja väkiluku 323 381 (2006). Kuvernementin hallinnollinen keskus on Marsa Matruh. ==Lähteet== ==Aiheesta muualla== Luokka:Egyptin kuvernementit
Al-Wadi al-Gadid

Al-Wadi al-Gadidin kuvernementti () on yksi Egyptin kuvernementeista. Alueen pinta-ala on 440 098,0 km² ja väkiluku 187 263 (2006). Kuvernementin hallinnollinen keskus on Kharga. ==Lähteet== ==Aiheesta muualla== Luokka:Egyptin kuvernementit
Shougang Group

Shougang Group () on kiinalainen teräsyhtiö, joka oli vuonna 2015 tuotantomäärältään maailman yhdeksänneksi suurin teräsyhtiö. Se valmisti tuolloin yhteensä 28,55 miljoonaa tonnia terästä. Valtionyhtiö on perustettu jo vuonna 1919 (alkujaan Capital Iron and Steel Company, maaliskuusta 1992 alkaen Shougang Corporation) ja sen kotipaikka on Peking, jossa sen päätuotantolaitokset myös pitkään sijaitsivat. Ennen Pekingin olympialaisia 2008, osin ilmanlaadun parantamiseksi tämä valtiollinen teräksenvalmistaja määrättiin (vuonna 2005) Kiinan hallituksen päätöksellä siirtämään teräksentuotantonsa pois pääkaupungista. Terästehtaan uusi sijainti oli noin 220 kilometriä Pekingistä itään Hebein maakunnan Tangshanin prefektuuritason kaupungin Caofeidianin kaupunkipiiriin, jonne vuosina 2007–2010 rakennettiin uusi terästehdas. Tuotanto uudella tehtaalla käynnistettiin 21. toukokuuta 2009, ja uusi tehdas valmistui kokonaisuudessaan kesäkuussa 2010. Tuotanto päättyi Pekingissä vuoden 2010 loppuun mennessä. Uudesta terästehtaasta on käytetty nimitystä Shougang Jingtang. Terästehtaan siirron on todettu osuneen teräksen hinnan kannalta epäedulliseen aikaan ja teräsyhtiön on laskettu menettäneen muuton johdosta yli 1,6 miljardia dollaria. Vuonna 2014 yhtiö teki positiivisen tuloksen. Valtioenemmistöisen konserniyhtiön muutaman tytäryhtiön osakeita noteerataan Shenzhenin tai Hongkongin pörssissä (Beijing Shougang Co. Ltd. (SZSE: 000959); Shougang Concord International (SEHK: 697), Shougang Concord Century (SEHK: 103), ja Shougang Concord Grand (SEHK: 730)). Tangshanin terästehdas siirrettiin konsernin sisäisellä kaupalla vuonna 2015 pörssiyritys Beijing Shougangille. ==Lähteet== Luokka:Kiinalaiset teräsyhtiöt Luokka:Kiinalaiset valtionyhtiöt
Kairon kuvernementti

Kairon kuvernementti () on yksi Egyptin kuvernementeista. Alueen pinta-ala on 3 085,1 km² ja väkiluku 8 471 859 (2006). Kuvernementin hallinnollinen keskus on Kairo. ==Lähteet== ==Aiheesta muualla== Luokka:Egyptin kuvernementit
Port Saidin kuvernementti

Port Saidin kuvernementti () on yksi Egyptin kuvernementeista. Alueen pinta- ala on 1 345,0 km² ja väkiluku 570 603 (2006). Kuvernementin hallinnollinen keskus on Port Said. ==Lähteet== ==Aiheesta muualla== Luokka:Egyptin kuvernementit
Charlotte Björkman

Charlotte Björkman (synt. Face 1833 – 26. kesäkuuta 1893) oli suomalainen kirjakauppias Kokkolassa. Hän sai vuonna 1867 kauppaoikeuden Suomen kustannusyhdistykseltä yhtenä ensimmäisistä naisista. Aiemmin samana vuonna oli oikeudet saanut myös Alexandra Elving, mutta hän aloitti kirjakauppatoiminnan vasta seuraavana vuonna. Kustannusyhdistyksestä riippumaton ensimmäinen naiskirjakauppias oli luultavimmin kajaanilaisen apteekkarin puoliso Alviina Malmgren, joka piti kirjakauppaa jo 1860. Charlotte joutui varhain elämään äitinsä kanssa kaksin, koska hänen isänsä, joka työskenteli tehtaan työnjohtajana, joutui rikoksesta vankilaan. Äiti toimi kätilönä Vaasassa, kutoi kangasta ja myi kynttilöitä elättääkseen pienen perheen. Charlotte Face oli kiinnostunut kirjoista, vaikka tiukka uskonnollinen ympäristö ei rohkaissut siihen. Häntä tukivat kirjakauppiaaksi ryhtymisessä Vaasan kymnaasin lehtori G. J. Hallstén ja tuomari Paul Roschier. Kirjakaupat oli ensimmäisiä yrityksiä, joissa naiset saattoivat toimia kauppiaina itsenäisesti. Suomen Kustannusyhdistys kannusti naisia alalle, mutta suositteli sitä vuoden 1867 vuosikertomuksessa vain perheettömille, sillä kirjakauppatoiminnan ei katsottu elättävän perheellisiä. Vuoteen 1873 mennessä Suomessa oli aloittanut jo toistakymmentä naispuolista kirjakauppiasta. Charlotte Face ryhtyi pitämään Kokkolassa lehtori K. A. Alfströmin vuodesta 1848 pitämää kirjakauppaa. Kirjakaupalla oli ollut vielä kaksi omistajaa, ennen kuin Charlotte Face aloitti vuonna 1867. Vuosisadan lopulla kirjakauppa oli hänen puolisonsa John Björkmanin nimissä. == Perhesuhteet == Vanhemmat isä työnjohtaja sukuaan Face ja äiti kätilö. Puoliso 1878 konttoristi, raatimies John Björkman. == Lähteet == * Luokka:Suomalaiset kauppiaat Luokka:Vuonna 1893 kuolleet Luokka:Vuonna 1833 syntyneet
Moto 360

thumb|Moto360-älykello Moto 360 on Motorola Mobilityn älykellosarja. Malli perustuu Android Wear alustaan. Motorola julkaisi sarjan ensimmäisen mallin vuonna 2014. Toisen sukupolven malli on julkaistu vuonna 2015. == Tekniikka == === Ensimmäinen sukupolvi (2014) === Laitteessa on 1GHz yksiytiminen Texas Instruments OMAP 3 suoritin. === Toinen sukupolvi (2015) === Laitteessa on Qualcomm Snapdragon 400 suoritin. == Lähteet == Luokka:Motorolan tuotteet Luokka: Älykellot
Alpha Flight 1970

Alpha Flight 1970, tunnetaan myös lyhenteestään AFL tai AFL 1970, on saksalainen demoskeneryhmä, joka keskittyy kotikoneisiin. ==Historiaa== Ryhmä perustettiin vuonna 1985 ja se keskittyi ohjelmiston julkaisuun Commandore 64:lle .Nimi perustuu tunnettuun Marvel Comicsin Alpha Flight -sarjakuvaan. Liite 1970 viittaa perustajajäsenien syntymäaikaan (Seven Up, Crime, The Damned, Frankie Double Team, The Gothicman and Danny). http://csdb.dk/group/?id=215 ==Julkaisut== Alpha Flightia leimasi eri discmagit, demot ja introt, joita julkaistiin 1980-luvulla kotitietokoneille, kuten Commodore 64, Amiga ja myöhemmin PC. Yleiskatsaus kaikista tuotannoista löytyy täältä. Uusin julkaisu on elokuulta 2016. ==Lähteet== Luokka:Demoryhmät
August von Brück

August Lothar Maximilian Ludwig von Brück (7. elokuuta 1859 München – 8. syyskuuta 1941 Kirchdorf am Haunpold, Ylä-Baijeri) oli saksalainen diplomaatti ja vapaaherra.Brück, August Freiherr von Das Bundesarchiv. Viitattu 5.2.2017.Familienmitglieder der Familie von Brück von Brück -sukuseuran kotisivu (Internet Archive). Viitattu 5.2.2017. Hän oli vuosina 1918–1920 Saksan ensimmäinen lähettiläs Suomessa.Vapaaherra August von Brück 70-vuotias, Helsingin Sanomat, 07.08.1939, nro 209, s. 3, Kansalliskirjaston digitaaliset aineistot. Viitattu 25.07.2024 Brück työskenteli vuodesta 1885 Saksan ulkoministeriössä ja hoiti eri virkoja Saksan keisarikunnan ulkomaanedustustoissa ympäri maailmaa. Hän oli vuodesta 1897 Saksan konsulina Riiassa, Havannassa ja Valparaísossa, vuosina 1904–1906 lähettiläänä La Pazissa ja vuosina 1906–1914 pääkonsulina Varsovassa. Vuosina 1915–1916 hän oli ulkoministeriön edustajana miehitetyn Puolan saksalaisen kenraalikuvernöörin luona. Hän oli sitten pääkonsulina Oslossa ja Wienissä ja sai vuonna 1917 nimityksen Saksan pääkonsuliksi Göteborgiin. Vuonna 1918 Brück nimitettiin Saksan lähettilääksi sisällissotaa käyneeseen Suomeen. Hänestä tuli ensimmäinen valkoisen Suomen tunnustama ulkomaan diplomaattinen edustaja, kun hän kävi jättämässä valtuuskirjeensä senaatin puheenjohtaja P. E. Svinhufvudille Vaasan kaupungintalolla 26. maaliskuuta 1918.Jussi Pekkarinen: Kilpailevat ulkoasiainhallinnot Suomen ulkoasiainministeriö 1.2.2008 (Internet Archive). Viitattu 5.2.2017. Brück jatkoi Helsingin-lähettiläänä myös Saksan muututtua tasavallaksi, kunnes jäi vuonna 1920 eläkkeelle. Eläkkeelle jäätyään Brück vieraili useita kertoja Suomessa, viimeksi huhtikuussa 1938 osallistuen tällöin Helsingin valloituksen 20-vuotisjuhlallisuuksiin. ==Lähteet== Luokka:Saksalaiset diplomaatit Luokka:Vuonna 1859 syntyneet Luokka:Vuonna 1941 kuolleet
Pekka Zimmermann

Kalle Pekka Zimmermann (5. kesäkuuta 1876 Rautavaara – 9. kesäkuuta 1934 Helsinki) oli suomalainen varatuomari ja Viipurin kunnallispormestari.Aikalaiskirja 1934 (Projekt Runeberg) Zimmermannin vanhemmat olivat nimismies Otto Olivier Zimmermann ja Hilma Elisabet Collan. Hän pääsi ylioppilaaksi 1895 Kuopion lyseosta ja suoritti Helsingin yliopistossa yleisen oikeustutkinnon 1901. Zimmermann sai varatuomarin arvon 1904. Zimmermann oli Suistamon piirin nimismiehenä 1906–1907, Viipurin kaupunginvoutina 1907–1909, Heinolan kaupungin pormestarina 1909, Viipurin 2. kaupunginvoutina 1909–1910 ja Viipurin hovioikeuden ylimääräisenä virkailijana 1910–1913. Hän toimi Viipurin vt. kunnallispormestarina 1914–1915 ja uudelleen vakinaisena kunnallispormestarina 1918–1933. Zimmermann oli poliittisista syistä vangittuna Krestyn vankilassa Pietarissa 1915 ja oli sen jälkeen asianajajana 1915–1918. Pekka Zimmermann oli naimisissa 1907–1917 Aino Bergin (k. 1917) kanssa ja vuodesta 1931 Anna Siviä Pietisen kanssa. == Lähteet == Luokka:Heinolan pormestarit ja kaupunginjohtajat Luokka:Viipurin pormestarit ja kaupunginjohtajat Luokka:Suomalaiset juristit Luokka:Vuonna 1876 syntyneet Luokka:Vuonna 1934 kuolleet
Pekka Palin

Pekka Palin on suomalainen liike-elämän vaikuttaja. Hän valmistui Helsingin kauppakorkeakoulusta vuonna 1986. Hän tuli tunnetuksi erityisesti 1990-luvun loppupuolen ja 2000-luvun alun tietotekniikan alan yrityksistä, jotka käynnistettiin kansainvälisellä riskirahoituksella. Hän oli vuonna 1997 mukana Pentti Kourin Tango, myöhemmin Ztango-nimisessä yrityksessä. Hän ideoi ja perusti yhdessä Mato Valtosen ja Antti Piipon kanssa Wapit-yhtiön. Sen hän jätti vuonna 2000 ja perusti OpenMobile corporation -nimisen kansainvälisen yrityksen ja sen alaisuuteen OpenMobile Finland Oy:n yhdessä muun muassa Nokian Aasian entisen toimitusjohtajan Thomas Zilliacuksen kanssa ja kansainvälisten riskirahoitusyhtiöiden tuella. Hän toimi yrityksen toimitusjohtajana koko sen toiminnan ajan. Sittemmin hän toimi jonkin aikaa singaporelaisessa YuuZoo-yrityksessä ja vuodesta 2008 lähtien hän on toiminut CSC - Tieteen tietotekniikan keskus Oy:n kehityspäällikkönä. == Lähteet == Luokka:Suomalaiset elinkeinoelämän vaikuttajat Luokka:Syntymävuosi puuttuu Luokka:Elävät henkilöt
Rafael Zinck

Ernst Rafael Zinck (12. lokakuuta 1879 Jaakkima – 27. tammikuuta 1936 Kuopio) oli suomalainen varatuomari ja Kuopion pormestari.Ylioppilasmatrikkeli 1900, numero 26891Aikalaiskirja 1934 (Projekt Runeberg) Zinckin vanhemmat olivat urkuri, director cantus Ernst Henrik Zinck ja Maria Hirvonen. Hän pääsi ylioppilaaksi 1900 Viipurin klassillisesta lyseosta ja suoritti Helsingin yliopistossa yleisen oikeustutkinnon ja ylemmän hallintotutkinnon 1906. Zinck sai varatuomarin arvon 1909. Zinck toimi Kotkan kaupunginvoutina 1905–1907 ja Kotkan kaupunginvaltuuston sihteerinä ja kaupungin köyhäinasianajajana 1907–1916. Hän oli sen jälkeen Kuopion pormestarina 1916–1936. Zinck oli myös Kotkan kaupunginvaltuuston jäsenenä 1914-1916. Rafael Zinck oli naimisissa vuodesta 1907 Olga Helanderin kanssa. == Lähteet == == Aiheesta muualla == * Pormestari Zinckin hautajaiset 4.2.1936 (Kuopion kulttuurihistoriallinen museo) Luokka:Kuopion kaupunginjohtajat Luokka:Suomalaiset juristit Luokka:Vuonna 1879 syntyneet Luokka:Vuonna 1936 kuolleet